Imtella' Settembru 7, 2021 It-Talibani ħabbru l-gvern il-ġdid li se jmexxi l-Afganistan fejn, kif mistenni, fost il-ministri l-ġodda m'hemm ebda mara. Mullah Mohammed Hassan Akhund, wieħed mill-fundaturi tat-Talibani, ġie magħżul bħala l-Prim Ministru. Bħala Ministru għall-Intern inħatar Sarajuddin Haqqani li jmexxi wkoll il-grupp Haqqani, moviment meqjus bħala terroristiku mill-Istati Uniti. Mistoqsi għaliex mhemmx ministru mara, Ahmadullah Wasiq mill-Kummissjoni Kulturali Talibana qal li l-kabinett għadu ma ġiex finalizzat.